# data[].attributes.headline
ผ้าไหมแพรวา 

# data[].attributes.subject
ผ้าไหมแพรวา 

# data[].attributes.body
ผ้าแพรวา มีความหมายรวมกันว่าผ้าทอเป็นผืนที่มีขนาดความยาว 1 วา หรือ 1ช่วงแขน ใช้สำหรับคลุมไหล่หรือห่มสไบเฉียง ที่เรียกว่าผ้าเบี่ยงของขาวผู้ไท ซึ่งใช้ในโอกาสที่มีงานเทศกาลบุญประเพณี หรืองานสำคัญอื่นๆโดยประเพณีทางวัฒนธรรมของหญิงสาวชาวภูไทย จะต้องยึดถือปฏิบัติคือ จะต้องตัดเย็บผ้าทอ 3 อย่างคือ เสื้อดำ
"ต่ำแพร" (หมายถึงการทอผ้าแพรวา) และซิ่นไหม

# data[].attributes.headline
ส่วนประกอบของผ้าไหมแพรวา

# data[].attributes.subject
ส่วนประกอบของผ้าไหมแพรวา

# data[].attributes.body
ส่วนประกอบของผ้าแพรวา
ผ้าแพรวา เป็นผ้าทอจากเส้นใยไหม ที่มีลักษณะลวดลายผสมกันระหว่างลายขิดและจกบนผืนผ้า ในกระบวนการขิดจะใช้วิธีเก็บลายขิดบนผ้าผืนเรียบ ใช้ไม้เก็บขิด คัดเก็บขิดยกลาย โดยต้องนับจำนวนเส้นไหม แล้วใช้ไม้ลายขิดสายเป็นลายเก็บไว้ ในการทอเก็บลายจะแบ่งเป็นช่วง แต่ละช่วงเก็บลายไม่เหมือนกัน ส่วนที่อยู่ตรงปลายต่อกับผ้าเรียบ เป็นการเก็บขิดดอกเล็ก ส่วนต่อไปเป็นการเก็บขิดดอกใหญ่ เรียกว่า “ดอกลายผ้า” ใช้ไม้ในการเก็บลายต่างกัน

# data[].attributes.headline
ผ้าแพรวากับการนำไปใช้ประโยชน์

# data[].attributes.subject
ผ้าแพรวากับการนำไปใช้ประโยชน์

# data[].attributes.body
แต่โบราณนิยมทอเพื่อนำไปใช้เป็นผ้าสไบ โดยห่มเฉียงบ่า หรือห่มเคียนอก และใช้ปูสำหรับกราบพระนิยมใช้คู่กับแพรมน ซึ่งมีขนาดเล็กกว่า ทำเป็นรูปสี่เหลี่ยมจัตุรัสมีชายครุยทั้งสองด้านใช้สำหรับคลุมศีรษะหรือเป็นผ้าเช็ดหน้า ปัจจุบันมีการทอเป็นผ้าผืนหน้ากว้างสำหรับ ตัดเป็นเสื้อผ้าสวมใส่

# data[].attributes.headline
ผ้าแพรวากับการสืบทอดและอนุรักษ์

# data[].attributes.subject
ผ้าแพรวากับการสืบทอดและอนุรักษ์

# data[].attributes.body
ปัจจุบันการทอผ้าไหมแพรวา กำลังจะสูญหายไป จึงมีแนวคิดพระราชดำริจากสมเด็จพระนางเจ้าสิริกิติ์พระบรมราชินีนาถพระบรมราชชนนีพันปีหลวง ส่งให้รื้อฟื้นและจัดตั้งกลุ่มทอผ้าแพรวาบ้านโพนที่จังหวัดกาฬสินธุ์ เพื่อเป็นการส่งต่อและอนุรักษ์ภูมิปัญญาท้องถิ่นที่มีแต่เดิมไว้ให้คงอยู่สืบไป